નારોલની મહિલાને અધૂરા મહિને 1.5 કિલોનું શિશુ જન્મ્યું હતું આક્ષેપઃ હાથમાંથી કે પલંગ પરથી પડી જતાં નવજાતનું મોત થયું બચાવઃ અધૂરા મહિને જન્મ્યું હોવાથી શ્વાસ લેવામાં તકલીફ હતી અમદાવાદઃ એલજી હોસ્પિટલમાં શ્રમજીવી મહિલાની પ્રસૂતિ બાદ નવજાત શિશુનું મોત થયું હતું, પ્રસૂતિ દરમિયાન હોસ્પિટલનાં સ્ટાફના હાથમાંથી અથવા તો પલંગમાંથી શિશુ પડી જતાં હોસ્પિટલ સ્ટાફની બેદરકારીથી શિશુનું મોત થયાની વાત વહેતી થતાં લોકોએ ભારે હોબાળો મચાવ્યો હતો, પરંતુ અધૂરા મહિને જન્મેલા શિશુની હાલત ગંભીર હોવાથી મૃત્યુ થયાનો દાવો હોસ્પિટલતંત્ર કરી રહ્યું છે.
અમદાવાદ / એલજીમાં પ્રસૂતિ બાદ નવજાત શિશુનું મોત થતાં ભારે હોબાળો